עוורתא

עַוּוַרְתַא (בערבית: عورتا; במסורת השומרונית: עבורתא ומעברתא) הוא כפר פלסטיני בנפת שכם, ברשות הפלסטינית. עוורתא נמצאת כ-7 ק"מ דרומית לעיר שכם וכ-2.5 ק"מ דרום־מערבית מאיתמר. נכון לשנת 2006 מונה אוכלוסיית הכפר 5,810 איש. הכפר נמצא בשטח B. מעריכים כי בעבר שכנה בעוורתא גבעת פנחס המקראית (יהושע כ"ד ל"ג). לפי מסורות יהודיות ושומרוניות נמצאים בכפר הקברים של אלעזר ואיתמר בני אהרן הכהן, פינחס בנו של אלעזר בן אהרן הכהן, בנו של פינחס – אבישוע, ושבעים הזקנים. גם לכפר אודלה הסמוך יש מסורות יהודיות ושומרוניות בדבר קבורת פנחס ואלעזר במקום. בתקופת המשנה הכפר נקרא "עוורותא", והיה ידוע כמקום גידול שזיפים, שהיו מפורסמים בכל ארץ ישראל. בימי הביניים היה הכפר אחד המרכזים של העדה השומרונית. היישוב השומרוני בעוורתא פסק במאה ה-17. אחרוני השומרונים ביישוב היו בני משפחת כהנים המתייחסת לעוזיאל בן קהת בן לוי, שעקרו לעיר שכם. אירוע זה תואם לפטירתו של הכהן הגדול השומרוני האחרון שיוחס לבניו של פינחס בן לוי בשנת 1624. לפי יצחק בן-צבי, השומרונים בזמנו האמינו כי "חלק מתושבי הכפר, אם לא כולם, מוצאם מהשומרונים". בתחומה של עוורתא יש ריכוז של קברים קדומים. תאופיק כנעאן ציין כי בעוורתא ארבעה עשר אתרים קדושים: אחד עשר בתוך הכפר ועוד שלושה מחוצה לו. קבוצות יהודים עולות לבקר בקברים אלו מפעם לפעם, מאובטחות על ידי צה"ל. עקב חיכוכים שאירעו בעבר. בעת עליית יהודים לקברים, במיוחד בחג הפסח, נמצאים תושבי הכפר תחת עוצר צבאי. בכל שנה מתקיימת עלייה לקברים המיוחסים על פי מסורת קדומה לאלעזר ואיתמר בני אהרן הכהן סביב א' באב, יום פטירת אהרן הכהן על פי המסופר בתורה. א-נבי עוזייר בתל א-ראס – שבו מצוי מתחם המוקף בגדר אבנים. במתחם מצויה מצבה ולידה עץ חרוב קדום. הקירות הדרומי והמזרחי של המתחם מכוסים בכיפות, הנתמכות בקשתות. בקירות יש גומחות, שמשערים שהיו בהן כתובות שומרוניות. ליד המצבה מערה קטנה חצובה. לפי המסורת הערבית כאן קברו של עזרא הסופר. לפי המסורת היהודית המקום נקרא גבעת פינחס, על שם פינחס בן אלעזר הכהן, ובה נקבר הכהן הגדול אלעזר בן אהרון (יהושע כ"ד, ל"ג). אל מפצ'ל (בחסדי האל) – במרכז הכפר חצר נוספת ובה מצבה, המיוחסת לאיתמר בן אהרן, אחי אלעזר. לפי מסורת אחרת, מפצ'ל (קרי: מופאד'אל) היה בן דודו של אהרן. אל עזיראת – על הגבעה המזרחית של הכפר בית קברות ובו שני מבנים חד-כיפתי ודו-כיפתי, המיוחסים לקבר פנחס ולקבר אבישוע בנו, המקודש במיוחד לשומרונים. אבישוע הוא כותבו של ספר התורה הקדום שבידי השומרונים. ספר אבישע נחשב בעיני השומרונים לספר התורה העתיק ביותר. לפי מסורת העדה הוא נכתב על ידי אבישע בן פנחס בן אלעזר הכהן במאה ה-13 לפנה"ס. בצמוד למבנה הקבר ממוקמת מערה שבה לפי המסורת היהודית והשומרונית מצויים קברי שבעים הזקנים שהיו בבית דינו של משה במדבר סיני (במדבר: י"א, ט"ז-י"ז). בינואר 2010 חוללו מצבות בבית הקברות המוסלמי בעוורתא בכתובות נאצה נגד פלסטינים, בזמן שישראלים עלו לקבר באבטחת חיילי צה"ל. במרץ 2010 ירו חיילי צה"ל למוות בשני מחבלים פלסטינים חמושים בקלשונים שהתקרבו אליהם. לפי גורמי צה"ל, השניים התקיפו את החיילים וקראו קריאות לרצח החיילים. הפלסטינים, לעומת זאת, טענו כי השניים עסקו בעבודה חקלאית בלבד. בשנת 2011 שניים מתושבי הכפר, המחבלים חכאם ואמג'ד עוואד, בני 18 ו-19, שמזוהים עם ארגון הטרור החזית העממית לשחרור פלסטין, רצחו 5 בני משפחה מאיתמר. מספר שעות לאחר הפיגוע פשטו כוחות גדולים של צה"ל על הכפר בחיפוש אחר המבצעים. בעקבות הפיגוע הוטל על הכפר עוצר. במשך כחודש נערכו בדיקות ומעצרים בכפר וכתוצאה מהם נעצרו השניים כחשודים ברצח, ומספר תושבים נוספים כחשודים בסיוע להם. השניים הודו ברציחות ושחזרו את ביצוע הטבח. ב-31 באוקטובר 2011 חולל קבר אלעזר הכהן בגרפיטי בערבית. אריה יצחקי, מדריך ישראל - השומרון, משרד הביטחון – ההוצאה לאור - כתר הוצאה לאור ', 1980 - עמ' 345 מדיה וקבצים בנושא עוורתא בוויקישיתוף משרד המידע הפלסטיני יהושע בריינר וניר יהב‏, נוהל שכן: בין ההתנחלות איתמר לכפר עוורתא, באתר וואלה, 6 במרץ 2012 Survey of Western Palestine, Map 14: IAA, Wikimedia commons ‘Awarta Village Profile, המכון למחקר יישומי - ירושלים (ARIJ) 'Awarta, aerial photo, ARIJ יצחק בן-צבי, ספר השומרונים, יד בן-צבי, 1976, עמ' 59-61 לב הארץ Taufik Canaan, Mohammedan saints and sanctuaries in Palestine, London: .Luzac & Co, 1927, עמ' 2 אפרת וייס, מתפללים ריססו "מוות לערבים" סמוך לקברי אלעזר ואיתמר שליד שכם, באתר ynet, 16 ביולי 2007 עלי ואקד ואפרת וייס, בגדה: עימות בין מג"ב לפלסטינים פוצץ החתונה, באתר ynet, 3 באוגוסט 2008 ספר במדבר, פרק ל"ג, פסוק ל"ח Le Strange, 1890, p. 404 חיים לוינסון, בית קברות מוסלמי ליד שכם הושחת לאחר שהתפללו בו יהודים, באתר הארץ, 20 בינואר 2010 חנן גרינברג, סוכל פיגוע קילשון: שני פלסטינים נהרגו במחסום, באתר ynet, 21 במרץ 2010 חנן גרינברג, "פיגוע קילשון"? לפי התחקיר, הוא נשאר על הארץ, באתר ynet, 22 במרץ 2010 עלי ואקד, מי הרג שני פלסטינים? "הצבא בא רק אחרי הירי", באתר ynet, 24 במרץ 2010 איזבל קרשנר, חיפושים, פשיטות ומאות עצורים בכפר הפלסטיני עוורתא, באתר הארץ, 6 באפריל 2011 אוהד חמו וראאד אברהים, הערכה בצה"ל: בקרוב - פריצת דרך בחקירת הרצח באיתמר, "חדשות 2", 11 באפריל 2011 פענוח הפיגוע באיתמר, אתר שירות הביטחון הכללי משגרי טילים בגרפיטי על קבר אלעזר הכהן, באתר ערוץ 7